**Zápisnica č.4**

**Zo zasadnutia Výkonného výboru SAG**

Dátum: 21.05.2020

Miesto konania: Derby Pub, Petržalka, Bratislava

Schválený program:

1. Presunutie MSR

2. Zvolanie mimoriadnej konferencie

3. Kalendár turnajov GPS

4. Internetové MSR

5. Online AGM

6. Nominácie na významné podujatia

7. Príspevok na GPS turnaje

8. Príspevok na MSR

9. Podpora juniorov

10. Go kemp na Morave

11. Podpora klubov

Program rokovania bol schválený hlasmi všetkých členov Výkonného Výboru (VV), ktorí

zároveň konštatovali že zasadnutie bolo zvolané v súlade s novými stanovami SAG.

Prezenčná listina:

|  |  |
| --- | --- |
| Meno: | Podpis: |
| Miroslav Poliak |  |
| Milan Jadroň |  |
| Juraj Waczulík |  |
| Soňa Lisá |  |
| Slavomír Králik |  |

Rozhodnutie:

1. Výbor schválil presun MSR zo 6.-10.05.2020 na dátum 11.-15.09.2020. Výbor poveril Slava Králika zverejnením propozícii k MSR na webovej stránke SAG do 15.6.

Hlasovanie: Za: 5, Proti: 0, Zdržali sa: 0

2. Z dôvodu núdzového stavu zapríčinenému pandémiou Covid-19 sa konferencia nemohla uskutočniť a preto výbor zvolal mimoriadnu konferenciu na dátum 14.09.

Hlasovanie: Za: 5, Proti: 0, Zdržali sa: 0

3. Výbor sa rozhodol uskutočniť nasledovné turnaje GPS v pôvodnom termíne, okrem MSR, do konca r. 2020:

* Tatranský turnaj Go
* Sústredenie v Go v Žiari
* Majstrovstvá Slovenska v Go
* Majstrovstvá Košíc v Go
* Turnaj Zimný slnovrat

Výbor berie na vedomie zrušenie Festivaluv termíne 19.-21.6.2020. Výbor zároveň zvažuje možnosť usporiadania nasledovných turnajov GPS do konca r. 2020:

* Kedros Cup
* Turnaj v Levoči
* Turnaj v Topoľčanoch v spolupráci so Slovenským šachovým zväzom

Hlasovanie: Za: 5, Proti: 0, Zdržali sa: 0

4. Výbor sa rozhodol usporiadať internetové MSR v GO v mesiacoch jún až august, termín registrácie do súťaže je do 01.06.2020. Výbor poveril Milana zistiť záujem o účasť na ďalších internetových súťažiach – internetové MSR 9x9, internetové MSR 13x13 a internetové MSR v bleskovkách.

Hlasovanie: Za: 5, Proti: 0, Zdržali sa: 0

5. Výbor poveril Soňu Lisú zúčastniť sa online AGM dňa 28.07. o 19.00

Hlasovanie: Za: 5, Proti: 0, Zdržali sa: 0

6. Výbor sa rozhodol zrušiť nomináciu reprezentantov na všetkých medzinárodných súťažiach, ktorých pôvodné termíny boli zrušené z dôvodu pandémie. Konkrétne išlo o MS žien v Tokyu, MSA vo Vladivostoku, MEPairgo v Niši, ME v Kamenci Podolskom. Nové nominácie budú podľa aktuálnej tabuľky VSP a posledných výsledkov na MSR.

Hlasovanie: Za: 5, Proti: 0, Zdržali sa: 0

7. Výbor schválil príspevok pre hráčov do výšky 50 eur na účasť na turnajoch GPS organizovaných SAG pre všetkých členov SAG, ktorí budú mať minimálne tri (3) aktivity na turnajoch organizovaných SAG v období od 1.10.2019 – 30.09.2020.

Príspevok sa vzťahuje na zdokladované výdavky na ubytovanie iba na základe faktúry, ktorú zabezpečí organizátor podujatia a bude vystavená na SAG. Prílohou faktúry bude zoznam hráčov a výška príspevku.

Hlasovanie: Za: 5, Proti: 0, Zdržali sa: 0

8. Výbor schválil extra príspevok na ubytovanie na MSR v hodnote 75 eur pre všetkých účastníkov, ktorí sa zúčastnia celých Majstrovstiev (4 noci, 7 kôl turnaja), sú členmi SAG, budú mať minimálne 3 účasti na turnajoch organizovaných SAG v období od 1.10.2019 – 30.09.2020. Pri kratšej účasti 15 eur na noc, teda 15, 30 alebo 45 eur.

Hlasovanie: Za: 5, Proti: 0, Zdržali sa: 0

9. Výbor sa rozhodol podporiť juniorov do 20 r. v sume 150 eur preplatením cestovných náhrad účastníkom na Letnom juniorskom sústredení v Go v Slapoch, ČR, v termíne 01.-08.08.2020 (ďalšie informácie sú dostupné na webovej stránke <https://www.ljsgo.org/>).

Podmienky príspevku sú nasledovné:

* členstvo v SAG, a zaplatené členské na rok 2020 pred konaním podujatia
* minimálne 3 účasti na turnajoch organizovaných SAG v období od 1.10.2019 – 30.09.2020,
* účasť hráča na juniorských MSR v r. 2019 alebo r. 2020,
* trieda hráča minimálne 18K ku dňu nástupu na sústredenie.

Hlasovanie: Za: 4, Proti: 0, Zdržali sa: 1 (Slavo)

*Slavo: plus jeden platený doprovod*

10. Český Go kemp v Karlove pod Pradědom 16.-23.8.2020 bude organizovaný s podporou SAG. Výbor sa rozhodol podporiť účasť slovenských hráčov na tomto podujatí, s cieľom podporiť odbornú prípravu hráčov.

Podmienky príspevku sú nasledovné:

 - Príspevok bude poskytnutý formou úhrady cestovných náhrad a to maximálne do výšky 50 eur.

- členstvo v SAG, a zaplatené členské na rok 2020 pred konaním podujatia
- minimálne 3 účasti na turnajoch organizovaných SAG v období od 1.10.2019 – 30.09.2020

Hlasovanie: Za: 3, Proti: 0, Zdržali sa: 2 (Slavo, Soňa)

*Slavo, Soňa: Príspevok pre juniorov 150 €, vyúčtovanie fa od ČAG alebo stravné*

*Obmedzenie - spolu max 7 účastníkov na oboch sústredeniach, max 1 sústredenie pre 1 juniora*

11. Výbor schválil podporu klubov z prostriedkov SAG vo výške 30 eur na každého hráča, ktorý je členom SAG, bude mať minimálne 3 účasti na turnajoch organizovaných SAG v období od 1.10.2019 – 30.09.2020 a zároveň si neuplatnil nárok na príspevok z bodu č.7 alebo č. 8.

Hlasovanie: Za: 5, Proti: 0, Zdržali sa: 0

Rokovaniu VV predsedal: Miroslav Poliak

Zapisovateľka: Soňa Lisá